polyglot-tagger/wikipedia-language-snippets-filtered huggingface dataset:
D'Grondlag fir all haiteg Ausgaben ass dat sougenannten Ellesmere-Manuskript, wat ëm 1410 entstanen ass. D'Hengwrt-Manuskript wat an der walisescher Nationalbibliothéik zu Aberystwyth ze fannen ass, ass warscheinlech nach méi al a gouf méiglecherweis souguer vum selwechte Kopist gemaach, wéi d"'Ellesmere-Manuskript.
Jong vum John of Gaunt an deem senger éischter Fra Blanche, 1399 op den engleschen Troun koum, goung dem Chaucer seng Pai déck an d'Luucht; e Gedicht dat dem Chaucer zougeschriwwe gëtt, The Complaint of Chaucer to his Purse, gëtt allerdéngs als Hiwäis gedeit, datt d'Suen ni ausbezuelt goufen.
Et gëtt ugeholl datt den Chaucer 1368 zu Mailand bei der Hochzäit vum Lionel mat der Violante, der Duechter vum Galeazzo II. Visconti, dobäi war; bei dëser Geleeënheet hätt hien de Petrarca an de Jean Froissart getraff, zwee vu senge literaresche Virbiller.
Um Enn vum Gedicht gëtt den Chaucer jonke verléifte Koppelen de Rotschlo, sech net der Léift op Äerden zouzewennen, mä der himmlescher Léift zu Gott; déi Ausso ass wéi dat ganzt Gedicht däitlech vun der Philosophie vum Boëthius markéiert.
Verschidden Deeler vun Anelida and Arcyte - wéi zum Beispill d'So vun de Siwe géint Theben - fënnt ee beim Statius Thebais, d'Klo vun der Léift ass virun allem e franséische Genre, zudeem weist d'Erzielsituatioun däitlech den Afloss vum Boccaccio sengem Wierk Teseide, mä déi eigentlech Geschicht ass vum Chaucer selwer.
Hie war ausserdeem ausseruerdentleche Professer op der Universitéit Bréissel, Member vun der Benelux-Kommissioun fir d'Vereenheetlechung vum Droit, President vun der nationaler Kommissioun fir d'Haager Konferenz iwwer internationaalt Privatrecht a President vun der Kommissioun fir Droits-Studien vum Land.
Nodeem en am Mäerz 1835 säi Studium am Kolléisch ofgeschloss hat, huet en 2 Joer op der Universitéit vu Léck a vun 1837 un op der Universitéit vu Bréissel studéiert wou en 1839 säin Diplom als Dokter vun der Medezin mat grousser Auszeechnung kritt huet.
D'Missioun vun der NAMSA bestoung ausschliisslech doran, déi verschidden NATO-Memberstaate bei der Organisatioun vum Akaf an dem Besuerge vu militäreschem Material an Ersatzdeeler z'ënnerstëtzen, geneesou wéi déi néideg Reparatur- an Entretiensservicer fir verschidde Waffesystemer aus de jeeweilegen Arméien ze stellen.
Wann et och nach wäit dervun ewech ass fir dat aalt Bett nees hierzestellen z. B. den Deel wou haut de Boulevard Tirou driwwer leeft, sou huet d'Stad et mam Projet Phénix fäerdegbruecht fir d'Bevëlkerung rëm méi no bei d'Waasser ze bréngen, doduerch datt d'Quaië laanscht d'Sambre méi déif geluecht goufen, wat mat sech bruecht huet datt vill Leit lo do spadséiere ginn.
Am Fall vun engem niddregen Debit war d'Schëfffaart blockéiert, an dat ëm sou méi, wéi no der Vergréisserung vun de Schleisen um Kanal Bréissel-Charleroi vill méi Waasser huet missen aus der Sambre ofgezaapt ginn, fir eropgepompelt ze ginn.
D'Sambre ass e franséisch-belsche Floss dee seng Quell am Bësch mam Numm La Haie Equiverlesse um Territoire vun der Gemeng Fontenelle, no bei Nouvion-en-Thiérache, um Platto vu Saint-Quentin huet, an no 194 km zu Namouer an d'Meuse leeft.
E Véierelsjorhonnert drop goufen nei Pläng virgestallt, no deenen d'Kufa duerch d'Dropbaue vun engem weidere Stack op bestoend Gebaier 2000 m² Fläch bäikréie soll, besser isoléiert a besser zougänglech fir Leit mat Behënnerung soll ginn, an och mat enger Bréck iwwer d'Uelzecht Uschloss un den neie Quartier Metzeschmelz kréie soll.
Mä dat Ganzt ass aus enger prekärer Lag eraus geschitt: D'Gemeng Esch-Uelzecht, där d'Gebaier gehéiert hunn, hat laang keen Intressi drun, nieft dem Escher Theater nach e Kulturzentrum ze subventionéieren, an huet mam Gedanke gespillt, den Terrain ze verkafen.
1983 huet sech d'Kulturfabrik asbl konstituéiert, déi d'Gebaier frësch ugestrach huet, Atelieren a Proufsäll ageriicht, an an de Joren duerno e räichhaltege Kulturprogramm op d'Bee gestallt huet, dorënner Theateréischtopféierungen, Filmfestivaler a Summerakademiën.
Am Dezember 1996 gouf eng Konventioun tëscht Staat, Gemeng an der Kulturfabrik asbl ënnerschriwwen, déi d'Asbl als Trägerveräin vum Kulturzentrum Kulturfabrik confirméiert huet, an no där Staat a Stad bei der Finanzéierung vun de Betribskäschte bäidroen.
Aktualitéitsbezuch: Bei Biller vu Persounen, Wierker oder Evenementer kann et nëtzlech sinn, dës fir déi Woch virzegesinn, an déi de Joresdag vun der Gebuert/vum Doud vun där Persoun oder dem Kënschtler, oder vum Evenement, fält, dat ëm sou méi bei 'ronne' Joren.
An der Sëtzung vum 9. Dezember 1958 huet d'Chamber no enger Diskussioun iwwer e Versuch vun der Bestiechung vun engem Beamten eng Motioun ugeholl, mat där déi dräi sozialistesche Ministeren an de Staatssekretär dem President vun der Regierung hire Récktrëtt iwwerreecht hunn.
1932 huet d'Compagnie luxembourgeoise de Radiodiffusion , déi kuerz virdru gegrënnt gi war, fir vu Lëtzebuerg aus Radiosemissiounen auszestralen, dVilla Louvigny gelount an de 15. Mäerz dat Joer duerno, ass déi éischt Emissioun ausgestraalt ginn.
An de Säll vun der Villa Louvigny goufe Varieté-Representatiounen a soss Attraktiounen organiséiert, 1896 zum Beispill gouf et den „Titanen-Kampf“ tëscht de Bridder Travelli, de „Fielse vun Elsass-Loutrengen“, an dem John Grün, dem Munnerëffer Kraaftmënsch, an et gouf eng éischt Kéier e Film vun de Bridder Lumière an der Stad gewisen.
Si ass duebel sou grouss wéi d'Notre-Dame vu Paräis: S'ass 145 m laang an 112 m héich; hiert Mëttelschëff huet eng Héicht vun 43 m (et ass dat zweethéchst a Frankräich: just d'Kathedral vu Beauvais, déi awer ni fäerdeg gebaut gouf, ass méi héich).
D'Léisung, sou den Nicholas, ass fir d'Nuecht an engem Rouer deen iwwer der Scheier festgemaach ass, ze verbréngen, an deen da lasszeschneiden, soubal d'Waasser héich genuch ass. De Grondbesëtzer gleeft déi Geschicht, an den Nicholas an d'Alison hunn eng Méiglechkeet fir zesummen ze sinn.
Ënner de Pilger sinn: e Ritter, e Knappe, e Yeoman, eng Priorin, eng zweet Nonn, de Paschtouer vun der Nonn, e Mënch, en Uerdensbrudder, en Händler, e Beamten, en Affekot, e Grondbesëtzer, e Kach, e Séifuerer, en Dokter, eng Fra vu Bath, e Paschtouer, e Mëller, e Verwalter, e Landvogt, e Kierchebüttel, en Ablasskréimer, an e Portrait vum Chaucer selwer.
Drock- und Konschtgeschicht huet d'Editioun vum Graphiker a Pionéier vum Jugendstil William Morris geschriwwen, déi bei Kelmscott Press erauskomm ass. Do sinn no de Masseproduktioune vum 19. Joerhonnert nees räich illustréiert Wierker entstanen, déi handwierklech hiergestallt gi sinn.
D'Haaptstad ass dat syrescht Qunaitra, eng Stad, déi 1967 ganz zerstéiert gouf an nëmme méi deelweis opgebaut ginn ass. Haut hu sech op de Golanhéichten israeelesch Siidler néiergelooss , wat d'Léisung vun de Problemer ëm de Golan net vereinfacht.
Am Quartier Gaasperech vun der Stad Lëtzebuerg ass eng Strooss nom Evy Friedrich genannt: d'rue Evy Friedrich, eng Sakgass op béiden Enner, déi parallel zur Escher Strooss leeft an iwwer d'rue Léopold-Hoffmann z'erreechen ass. Den Numm krut d'Strooss duerch eng Decisioun vum Stater Schäfferot vum 11. November 2014.
Hien huet nach ënner follgende Pseudonymme geschriwwen: A. Béjo; C.T.; Jacques Cartier; Censor; Marcel Contin; E.F. / e.f.; Filaxen Hary; Fréf; Harungo Marino; Willy Helm; Impresario; Jacques et Marcel; Camille Kraus; Kucki; Le; René Maupert a Wanda.
Den Traité vun Oochen oder Fridde vun Ooochen vum 18. Oktober 1748 markéiert d'Enn vum Éisträicheschen Ierffollegkrich an deem Groussbritannien, Éisträich, an Holland an enger Koalitioun géint Frankräich, Preisen, Bayern, Spuenien, Sachsen, Schweden, Neapel, d'Kurpfalz a Kurköln gekämpft hunn.
Well an der Mëtt vum 19. Joerhonnert d'Nofro no Pabeier ëmmer méi grouss gouf an d'Präisser fir d'Textilreschter ëmmer méi geklomme sinn, war een op der Sich no neier Matière première fir d'Pabeierproduktioun, vun deenen d'Holz zum wichtegste ginn ass.
Den Huntington ass richteg bekannt gi wéinst sengem Buch The Clash of the Civilisations (d.: "Kampf der Kulturen. Die Neugestaltung der Weltpolitik im 21. Jahrhundert.) dat 1996 am Original publizéiert gouf, a sech op en Artikel stäipt, deen 1993 mam selwechten Titel am Foreign Affairs stoung .
Zu hinne gehéiere siwen Haaptinselen: Lanzarote, Fuerteventura, Gran Canaria, Teneriffa, La Gomera, La Palma an El Hierro, sechs méi kleng Inselen: Alegranza, Graciosa, Montaña Clara, Los Lobos, Roque del Este a Roque del Oeste an divers kleng onbewunnten Inselen.
De Comité national olympique luxembourgeois huet bei senger Grënnung am Joer 1912 nëmmen zwou Federatioune regroupéiert: dUnion des sociétés luxembourgeoises de gymnastique ", déi 1899 gegrënnt gouf, an d'Fédération des sociétés luxembourgeoises de sports athlétiques , déi 1908 gegrënnt gouf.
Bei de Schrëftrulle vum Doudege Mier, och Schrëftrulle vu Qumran genannt, handelt et sech ëm eng Rei Pergamenter, déi 1947 vu Beduinen an 11 Hielen an der Géigend vu Qumran, am Jordan-Dall direkt beim Doudege Mier, fonnt goufen.
Den 29. November 1947, engem historeschen Dag fir Israel, deem vun der Deelung vu Palestina duerch d'UNO, huet de Professer A. Sukenik vu Jerusalem déi wichteg Entdeckung vun dëse Manuskripter ugekënnegt an dobäi op hiren aussergewéinleche Wäert fir d'ganz Mënschheet higewisen.
Wéi se sech an Zukukunft entwéckelt weess een awer net, well méi wéi 20 % vun der Bevëlkerung mat AIDS infizéiert ass an doduerch déi duerschnëttlech Liewensdauer vun den Namibier am Laf vun de Joren 1980 - 2005 vun 58 op 38 Joer zeréckgaangen ass.
Am Mee 1831, wéi d'Situatioun vum Status vu Lëtzebuerg alles anescht wéi kloer war, waren d'Actionnaire vun der Société du Luxembourg dunn net méi bereet, hir Sue fräizeginn; d'Aarbechten hunn, nodeem 1130 Meter Tunnel gebaut gi war, stall gehalen.
D'Regierung vun der Befreiung gouf den 23. November 1944 zesummegestallt, wéi d'Exilregierung, déi vu London hannescht op Lëtzebuerg koum, sech gezwonge gesinn huet, Membere vun der Unio'n, déi zanter der Befreiung duerch amerikanesch Truppen, den 10. September 1944, fir Uerdnung gesuergt hunn, mat an d'Exekutiv eranzehuelen, a sou Kriticken ze zëssen.
Déi besteet aus zwéin asymmetreschen Deeler wouvun den ee mat enger Längt vun 162 m déi eigentlech Bréck iwwer d'Meuse duerstellt, an dem anere vun 134 m d'Kontergewiicht mécht, dat anengems den Daach vum Nordportal vum Tunnel vu Kinkempois bilt.
Déi speziell Konzeptioun vu Kontergewiicht, eng sougenannt Culée contrepoids, war d'Léisung fir kënnen direkt um Uschloss vun der eigentlecher Bréck, op der Héicht vum Dropilier, mat enger kontinuéierlecher Pente vu 6,5 % weider an den Tunnel vu Kinkempois ze kommen.
E puer wéineg Gebaier goufe bis 1984 restauréiert, déi aner, wéi och den Tuerm, goufen 'op al' nei nogebaut Am Kader vun deenen Aarbechte gouf och en ënnerierdesche Parking mat 120 Plaze fir héich Beamten, Ministeren an Deputéiert ugeluecht.
Ufank vum 11. Joerhonnert stellt den Alfons V. seng Kinnekräicher erëm op. De Sancho III. vun Navarra bezwëngt d'Grofschafte vun Aragón, Sobrarbe a Ribagorza, hëlt d'Grofschaft vu Kastilien a Besëtz an trëfft en Ofkommes mam Bermudo III. vu Leon mat der Iddi, him seng Herrschaftsgebidder z'entzéien a sech selwer zum Kaiser z'ernennen.
Am 14. Joerhonnert hëlt de Fernando IV. Gibraltar an, den Alfonso XI. kämpft wärend 25 Joer géint Granada, wou hien d'Schluecht vu Rio Salado 1340 gewënnt, de Pedro I. gëtt vu sengem Hallefbrudder den Enrique II. ëmbruecht an d'Portugise schloen d'Kastilenen zu Aljubarrota.
Materiell gesi gouf beim Klerus och richteg opgeraumt, fir seng Muecht ze verklengeren: De Besëtz vun der Kierch war grouss an huet eng Méiglechkeet fir de Staat gebueden, deen déif verscholt war: de Besëtz vun der Kierch gouf konfiskéiert an zum Verkaf fräiginn.
De Charles Maurice de Talleyrand-Périgord, Bëschof um Enn vum Ancien Régime an délégué général vum Klerus um Haff huet der Assemblée den « transfert à la Nation des biens de l'Église, à charge pour la Nation d'assurer la rémunération des cultes et d'assurer les divers services sociaux pris en charge avant par l'Église » virgeschloen.
De Kinnek krut säi Pouvoir vu Gott, wéi d'Kréinungszeremonie zu Reims gewisen huet an an der Traditioun huet de Kinnek d'Gewunnechkeetsrecht respektéiert, dat heescht d'Fräiheeten an d'Privileegien, déi verschidden Individuen, Stied oder Provënzen haten.
Wéi sech d'Generalstänn de 5. Mee 1789 zu Versailles am Kader vu ville Festivitéiten zesummefonnt hunn, hu vill Membere vum Drëtte Stand de Fait vun der duebeler Representatioun schonn als eng Revolutioun ugesinn, déi friddlech op en Enn gaange war.
Fir dëst Wierk konkreet duerchzeféieren huet d'Assemblée eng speziell Kommissioun an d'Liewe geruff, de « Comité des Droits féodaux », deem säi Rapport en Dekret vum 15. Mäerz 1790 inspiréiert huet, deen en nuancéierte Regimm etabléiert huet, a versicht huet, op déi verschidden Interessen anzegoen.
Direkt an ouni Schuedensersaz ofgeschaf goufen all d'feudal Rechter, déi géint d'Souveränitéit vum Staat oder dem Natierleche Recht vum Mënsch gaange sinn , d'Justiz vun de Grondhären, d'Leifeegeschaft, d'Banalitéiten, d'Privileegie vum Adel , d'Adelstitelen, d'Dîme, d'Wopen.
Do bei engem héijen Datentrafik e Pakvermëtteler senger Aarbecht nokomme kann, gëtt d'Noriicht um Pakvermëtteler fir kuerz Zäit tëschegespäichert, ier dann de Pakvermëtteler unhand vun enger eendeiteger Adress am Kappdeel vun der Noriicht decidéiere kann iwwer wat fir een Ausgank d'Noriicht weider geleet gëtt.
Dës 5 Paren an hir Filialen hu sech iwwer d'Gebitt vun 3 Gemenge verdeelt: Kiischpelt (Pënsch, Wëlwerwolz, Äischer, Lellgen, Kautebaach, Mäerkels, Alschent), Eschweiler (Eschweiler, Knapphouschent, Selschent - 2015 mat der Gemeng Wolz fusionéiert) a Klierf .
De Brian Branston argumentéiert zum Beispill, datt d'Majoritéit vun de männleche Sonnegëtter dohier kënnt, datt dat de Fall an deene bekanntste Mythologien ass. Den Dualismus vu Sonn/Männlech/Liicht a Mound/weiblech/Däischtert ass a villen europäeschen Traditioune vertrueden, déi op orphescher a gnostescher Philosopien baséieren.
Den Henri Pensis, gebuer den 3. November 1900 am Pafendall a gestuerwen den 1. Juni 1958 an der Stad Lëtzebuerg, war den éischten Dirigent vum Sinfoneschen Orchester vu Radio Lëtzebuerg, aus deem 1996 den Orchestre philharmonique du Luxembourg ervirgaangen ass. An dëser Funktioun war hien de Virgänger vum Carl Melles.
Zur Par Pënsch huet ausser der Kapell vu Lellgen och nach d'Parkierch vu Pënsch, d'Filialkierch vun Äischer, d'Filialkierch vun Draufelt, d'Filialkierch vu Wëlwerwolz an d'Kapell vu Siwwenaler gehéiert.
D'Grenzmaarke vun deemools, déi meeschtens sechseckeg, a ronn annerhallwe Meter héich sinn, an an déi op der belscher Säit e B an op der deemools preisescher Säit e P gemeesselt ass, sinn haut nach laanscht d'Uertschafte Francorchamps, Hockai a Ster ze gesinn.
Deen Dag huet de Geriichtshär Carl Heinrich von Dieskau, kurfürstlech-sächsesche Kummerhär, um Rittergutt Kleinzschocher bei Leipzig mat engem grousse Freedefeier säi 36. Gebuertsdag gefeiert, an huet gläichzäiteg, sou wéi deemools üblech, d'Huldegung vu senge Baueren entgéint geholl.
Et gëtt Membere vum orientalesch-chrëschtleche Glawen:Chaldäesch-Kathoulesch Kierch, Assyresch Kierch aus dem Osten, Al-Apostoulesch Kierch aus dem Osten, Gregorianer, réimesch a syresch Katholicken, armeenesch Chrëschten, Aalsyresch-Orthodox asw.
E grenzt u Kuwait, Saudiarabien, Jordanien, Syrien, d'Tierkei, den Iran an de Persesche Golf an ëmfaasst dobäi dee gréissten Deel vum "Zweestroumland" Mesopotamien tëscht dem Euphrat an dem Tigris, an deem déi fréist Héichkulturen am westlechen Deel vun Asien entstane sinn, souwéi Deeler vun den ugrenzende Bierg- a Wüsteregiounen.
De Sir Horatio Nelson, éischte Viscount Nelson of the Nile, K.B., Duke of Bronte, gebuer den 29. September 1758 zu Burnham Thorpe, Norfolk, England a gestuerwen den 21. Oktober 1805, Kap Trafalgar, , war e britteschen Admirol, deen eng Partie bemierkenswäert Victoirë fir sech konnt verbuchen: 1797 St. Vincent , 1798 Abukir, 1801 Kopenhagen, 1805 Trafalgar.
Fir den Niveau vum Stauséi ze reegelen an Dreifholz a Sandpartikelen opzefänken, si flossofwäerts vum Lieu-dit Misärsbréck an am Niewenaarm vu Béiwen zwéi Virbarrage mat enger Stauhéicht vun 9,6 respektiv 23 m gebaut ginn, déi och nach ënner dem Numm Barrage Misärsbréck a Barrage Béiwen bekannt sinn.
De Barrage, deen e gudde Kilometer flossopwäerts vun der Uertschaft Esch-Sauer läit, ass 1959 am Laf vum Joer eng éischt Kéier gefëllt ginn a sollt nieft der Produktioun vun Drénkwaasser nach Fräizäitaktivitéiten, d'Produktioun vun elektreschem Stroum an d'Regulatioun vun der Sauer erméiglechen.
1962 ass de Syndicat des eaux du barrage d'Esch-sur-Sûre, kuerz SEBES, gegrënnt ginn, deem seng Aufgab et ass d'Stauséiwaasser zu Drénkwaasser opzebereeden a schliisslech an d'Verdeelernetzer vun de verschiddene Gemengen anzespeisen.
D'kinneklech Muecht gouf vum « plus proche descendant du plus proche détenteur du pouvoir le plus royal » weiderginn, d. h. de Jong koum virum Brudder, et gouf och d'Recht vum Eelsten, mä dee Jong deen zu deem Moment op d'Welt komm ass, wéi de Papp Kinnek war, huet méi gezielt wéi déi aner.
Parallel zu dësen zwou grousse Gruppen huet Sparta och eng ganz Partie Tëschekategoerie kannt: gefale Bierger, déi duerch hiren Aarmut hir Kotisatioun beim Syssition net méi bezuele konnten, oder well si feig am Kampf waren , Heloten déi d'Fräiheet kritt haten , oder d'Skiritai.
De Begrëff Mëttleren Osten, deen een ëmmer méi an de Medie fënnt, gëtt meeschtens als wiertlech Iwwersetzung vum engleschen Ausdrock Middle East benotzt, deen dat selwecht geographescht Gebitt bezeechent an och an den uewe genannten arabeschen an hebräesche Bezeechnungen erschéngt (ausat ass den arabeschen, tichon den hebräesche Begrëff fir "mëttleren").
Dësen Terrain krut een ënner zwou Konditiounen: 1- eng symbolesch Steier vu 5 Sols/Arpent huet missen all Joer bezuelt ginn an 2- en Haus huet missen op der Parzell gebaut ginn, an zwar streng no de Pläng a Modeller vum Surintendant des bâtiments du Roi.
Als Auteur huet hien 1979 zwéin éischt Präisser am Concours littéraire national mat Ee wéi deen aneren - (1980 an enger Inszenéierung vum Ed Kohl am Hei elei, kuck elei opgefouert. et gouf deemools grouss Opregung am Wort) -, a mat Aller Tage Abend .
Wéi nom Éischte Weltkrich d'osmanesch Zäit eriwwer war, huet d'Vereenegt Kinnekräich 1922 op der Konferenz vu Paräis vum Vëlkerbond den Optrag kritt, d'Gebitt vu Palestina an och dat, wat Jordanien an Israel sech elo deelen, ënner hiren Hutt ze huelen an ze verwalten.
Op der Récksäit steet uewen an engem Hallefkrees d'Devise: VOLONTE-CONNAISSANCE-ACTION an an der Mëtt: MERITE EUROPEEN / DECERNE, drënner ass eng fräi Plaz fir den Numm vun der Persoun anzedroen déi de Mérite kritt, a fir den Datum vun der Iwwerreechung dropzegravéieren.
Dëst Fiichtgebitt ass zesumme mat den Iwwerreschter vu Flossdältebëscher baachofwäerts vun der Neimillen, déi deelweis an der Zäit wou et nach kee kënschtlechen Dünger gouf a Méiwisen ëmgewandelt gi sinn, mam groussherzoglechem Reglement vum 6. Dezember 1999 mat 11,33 ha an enger 260 ha grousser Pufferzon ënner Naturschutz gestallt ginn.
Mat thematesche Statiounen iwwer déi natur- a kulturhistoresch Aspekter vum Bireler Gronn ass am Joer 1997 e Léierpad amenagéiert ginn, dee sech an de 7 km laange Quellepad mat Depart zu Sandweiler an an de 5 km laange Millepad mat Depart zu Schraasseg an um Neihaischen opdeelt.
D'Joanne Tucker ass a Saudiarabien a Groussbritannien opgewuess, huet op der Cambridge University studéiert a fir d'BBC geschafft, éier se, faszinéiert vun der villsäiteger Berichterstattung vun Al-Dschasira no den Événementer vum 11. September 2001 vum Ibrahim Helal, Chefredakter vun Al-Dschasira, d'Offer krut, fir de Sender ze schaffen.
De Sender huet Enn 1996 ugefaange mat senden, woubäi en dovu profitéiert huet, datt am Abrëll 1996 den arabesche Gemeinschaftssender vun der BBC an dem saudesche Medienkonzern Orbit wéinst Zensuropfuederunge vun der saudescher Regierung de Sendebetrib agestallt huet.
Duerch déi ofallintensiv Beaarbechtung vum Schifer si ronderëm déi kleng Grouwen, Schifertippen entstanen, nei Gebaier goufen op fréierem Schiferschutt opgebaut, soudatt een Deel vum Dall Enn vum 19. Joerhonnert, mat den éischte Konzessiounen op der Seemühle oder op der Fooscht, schonn e puer Meter méi héich läit wéi nach 1790.
Um 10 Auer 04 Minutten an 57 Sekonne mellt den Tower , datt d'Siicht op d'Landepist 300m ass. Doropshi ginn d'Leeschtungshiewele vun der Maschinn an d'Leerlafstellung zeréckgefuer, d'Landeklappe ginn an d'Zéng-Grad-Stellung bruecht an d'Fuerwierk gëtt erausgelooss.
Deen Ulaf, deen dës Beweegung ënner Theologiestudenten, Geléierten an der breeder Bevëlkerung vu Persie fonnt huet, huet hefteg Oppositioun a grausam Verfollgunge vu Säite vun der islamescher Geeschtlechkeet an de weltleche Leaderen erbäigeruff.
De Bahá'u'lláh huet fir d'éischt zu den Unhänger vum Báb gehéiert, bis hien 1853 – a schonn a Gefaangenschaft – duerch eng Visioun seng Beruffung als dee vum Báb ugekënnegte Erneierer vun all de Relioune bis haut, gewuer gouf.
Als netstaatlech Organisatioun vun de Vereenten Natiounen ënnerstëtzt d'international Bahaicommunautéit zanter 1948 hir Ziler, sou zum Beispill d'Mënscherechter, Ofrüstung, Entwécklung a Fridden, Ëmwelt, Drogebekämpfung, Gläichberechtegung vun de Fraen an d'Besäitegung vu Rassendiskriminéierung.
Hir Relioun ënnerstëtzt d'Gläichstellung vu Mann a Fra, eng héich Wäertschätzung vun der Famill, Offenheet a Gaaschtfrëndlechkeet, déi beschtméiglech Erzéiung fir d'Kanner an d'Bestriewen, sech weider z'entwéckelen an d'Eenheet vun der Mënschheet ze fërderen.
D'Madame de Pompadour huet sech gewënscht, datt hiert Meedchen ee vun de Baaschterte vum Louis XV. géif bestueden, mä wéi deen net dovun z'iwwerzeegen ass, gëtt d'Alexandrine mam Duc de Picquigny, Jong vum Duc de Chaulnes, Pair de France an aus dem Haus vu Luynes, verloobt.
Si ënnerstëtzt d'Carrière vum Kardinol vu Bernis a vum Choiseul a wënscht sech e Reversement vun den Allianzen tëscht Preisen an Éisträich, deen de Siwejärege Krich favoriséiert, d'Defaite vu Rossbach an d'Verléiere vum Kanada.
De Jean-Louis Gilson, besser bekannt als Abraham Gilson oder Brudder Abraham vun Orval , gebuer den 8. Oktober 1741 zu Habay-la-Vieille, deemools am Herzogtum Lëtzebuerg, a gestuerwen de 16. Januar 1809 zu Florenville, deemools am Département des Forêts, war e lëtzebuergesche Moler.
D'Exilregierung huet aus deene Ministere vun der Regierung Dupong-Krier bestanen, déi den 10. Mee 1940 beim Däitschen Iwwerfall op Lëtzebuerg, zur Zäit mat hire Famillje konnten d'Land verloossen, a mat der Groussherzogin Charlotte iwwer Frankräich, Spuenien a Portugal op Montréal respektiv op London geflücht sinn.
Fir verschidde Reliounsgemeinschafte gi besonnesch Ariichtunge virgesinn, sief et datt et eng getrennte Sektioun um Kierfecht gëtt, datt d'Griewer fir d'Moslem no enger spezieller Ausriichtung ugeluecht ginn oder datt Kiselsteng zur Verfügung gestallt gi fir op de jiddesche Griewer néierzeleeën.
Nodeem déi Escher 2005/06 nach Coupefinalist a Vizechampion waren, war d'Jeunesse géint Enn der Saison éischter um Wupp vun der Tabell ze fannen, drop an drun an d'Relegatioun géint den Drëttplazéierten aus der Éierepromotioun ze missen an domat ze riskéiere fir d'éischt Kéier zanter 1948 aus der Nationaldivisioun erauszetrëllen.
De Succès an der Zäit, déi formidabel sportlech Evolutioun déi de Veräin hanner sech huet, ass och den historesche Verdéngscht vun den italieenesche Schmelzaarbechter aus de Quartieren Hiehl a Grenz déi mat der Jeunesse, sief et als Supporter oder Spiller, hir kleng Juve zu Esch haten.
Vun dem Grapp voll Lëtzebuerger Foussballclibb déi iwwerhaapt alt e Match op europäeschem Plang gewonnen hunn oder och nach en Tur viru komm sinn, huet d'Jeunesse bei wäitem déi bescht Resultater opweises - sief et och datt d'Zäit vun de grousse Succèse vun aus de siechzeger Jore schonn e gudde Strapp hier ass.
Zanter 1856 huet d'Brauerei Bofferding sech, trotz der grousser Konkurrenz vun anere Brauereien an der Regioun , op der zéngter Plaz vun am Ganze 35 zu där Zäit aktive Brauereien zu Lëtzebuerg, mat enger Produktioun vu 16.000 hl klasséiert.